Søren Engelhardt Schultze

Søren Engelhardt Schultze (født 14. januar 1801 i Kragerø, død 9. mars 1869 i Larvik) var en norsk farmasøyt, lege og ordfører i Vardø.

Schultze kom i 1817 i apotekerlære, i 1828 tok han medisinsk preliminæreksamen, og i 1831 cand.pharm.
Etter farmasøyteksamen arbeidet han videre på apotek i Christiania, mens han studerte medisin i to år. Han tok ikke eksamen i medisin, men ble i 1833 kolera-assistentlege i Christiania. I 1837 ble han konstituert som kompanikirurg ved Trondhjemske Infanteri-Brigade, og herunder ble han garnisonslege ved Vardøhus festning.

Mens han bodde i Vardø, var han i en perioden fra 1849 til 1850 ordfører der. I 1854 tok han avskjed i Vardø, og flyttet til Larvik hvor han ble boende resten av livet.

 Referanser 

Kategori:Norske farmasøyter
Kategori:Norske leger
Kategori:Ordførere i Vardø
Kategori:Personer fra Kragerø kommune
Kategori:Fødsler i 1801
Kategori:Dødsfall i 1869